Նախագիծ 2

**Ո Ր Ո Շ ՈՒ Մ**

«\_\_\_\_ » \_\_\_\_\_\_\_\_\_\_\_\_\_ 2020 թվականի N \_\_\_\_\_Ա

**ԿԱՊԱՆ ՀԱՄԱՅՆՔԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ 2021 ԹՎԱԿԱՆԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ  հոդվածի 1–ին մասի 42-րդ կետով, «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի 3-րդ հոդվածով, համաձայն Հայաստանի Հանրապետության կառավարության 2002 թվականի սեպտեմբերի 26-ի թիվ 1544-Ն որոշման և հաշվի առնելով Կապան համայնքի ղեկավարի առաջարկությունը, համայնքի ավագանին ***ո ր ո շ ու մ է.***

1. Հաստատել Կապան համայնքի շրջակա միջավայրի և բնակչության առողջության պահպանման 2021 թվականի ծրագիրը՝ ընդհանուր 44522,90 հազար դրամ արժողությամբ, այդ թվում՝ բնապահպանական միջոցառումների մասով – 37022,9 հազար դրամ և առողջապահական միջոցառումների մասով – 7500,0 հազար դրամ, համաձայն հավելվածի:
2. Առաջարկել համայնքի ղեկավարին օրենսդրությամբ սահմանված կարգով և ժամկետներում հաստատված ծրագիրը ներկայացնել Հայաստանի Հանրապետության շրջակա միջավայրի նախարարություն՝ պետական ֆինանսների կառավարման բնագավառում Հայաստանի Հանրապետության կառավարության լիազոր պետական մարմնի միջոցով 2021 թվականի պետական բյուջեի նախագծում ընդգրկելու համար:

**ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ**

**ՀԻՄՆԱՎՈՐՈՒՄ**

«**ԿԱՊԱՆ ՀԱՄԱՅՆՔԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ 2021 ԹՎԱԿԱՆԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**» **ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Սույն նախագծի ընդունման անհրաժեշտությունը բխում է «Ընկերությունների կողմից վճարվող բնապահպանական հարկի նպատակային օգտագործման մասին» օրենքի, ՀՀ կառավարության 2002 թվականի սեպտեմբերի 26-ի N 1544-Ն և 2014 թվականի փետրվարի 27-ի N 197-Ն որոշումների պահանջներից: Որոշման ընդունումը պայմանավորված է Կապան համայնքի շրջակա միջավայրի և բնակչության առողջության պահպանման անհրաժեշտությամբ:

Ծրագիրը հրապարակվել է 2020 թվականի հունիսի 2-ին, որից հետո անցկացվել է հեռավար քննարկում և արժանացել է հանրության հավանությանը։

Հարկ է նշել, որ օրենքով սահմանված կարգով ծրագիրը համաձայնեցված է լիազորված մարմինների՝ ՀՀ շրջակա միջավայրի և առողջապահության նախարարությունների հետ:

**ՏԵՂԵԿԱՆՔ**

«**ԿԱՊԱՆ ՀԱՄԱՅՆՔԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ 2021 ԹՎԱԿԱՆԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**» **ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ** **ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Ծրագիրը կնպաստի պետության կողմից տրամադրվող 37 022 900 դրամի և այլ ֆինանսավորման աղբյուրների կողմից նախատեսվող 7 500 000 դրամի առավել նպատակային և արդյունավետ օգտագործմանը՝ Կապան համայնքի բնակչության կյանքի համար առողջ միջավայր ստեղծելու նպատակով: Նախատեսվում է իրականացնել 44522,9 հազար դրամի աշխատանքներ, այդ թվում՝ բնապահպանական միջոցառումների մասով – 37022,9 հազար դրամ և առողջապահական միջոցառումների մասով – 7500,0 հազար դրամ:

Ծրագրի բնապահպանական մասը նախատեսվում է իրականացնել պետության կողմից տրամադրվող գումարների հաշվին։ Համայնքը միջոցներ կձեռնարկի գտնելու ֆինանսական միջոցներ առողջապահական մասի միջոցառումներն իրականացնելու համար։